ddrg/super_eurlex huggingface dataset:
Euroopa Liidu Teataja L 062 , 05/03/2002 Lk 0027 - 0027



Komisjoni määrus (EÜ) nr 411/2002, 4. märts 2002, millega kohandatakse nõukogu määrust (EÜ) nr 3072/95 teatavate riisist valmistatavate toodete CN-koodide osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] viimati muudetud määrusega (EÜ) nr 3290/94, [2] eriti selle artikli 2 lõiget 1, ning arvestades, et: (1) komisjoni 6. augusti 2001. aasta määrusega (EÜ) nr 2031/2000, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) [3] I lisa, muudetakse kaupade koondnomenklatuuri, eriti riisitangu, -jahu ja -graanulite osas; (2) seepärast tuleks vastavalt kohandada nõukogu 22. detsembri 1995. aasta määruse (EÜ) nr 3072/95 (riisituru ühise korralduse kohta, [4] viimati muudetud määrusega (EÜ) nr 1987/2001 [5]) artikli 1 lõike 1 tabelit; (3) käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE. Artikkel 1 Määruse (EMÜ) nr 3072/95 artikli 1 lõike 1 tekst: "11031400 | Riisitangud ja -jahu | 11032950 | Riisigraanulid" | asendatakse järgmisega: "11031900 | Riisitangud ja -jahu | 11032050 | Riisigraanulid" | Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. märts 2002 Komisjoni nimel komisjoni liige Franz Fischler [1] EÜT L 34, 9.2.1979, lk 2. [2] EÜT L 349, 31.12.1994, lk 105. [3] EÜT L 279, 23.10.2001, lk 1. [4] EÜT L 329, 30.12.1995, lk 18. [5] EÜT L 271, 12.10.2001, lk 5. --------------------------------------------------
Komisjoni määrus (EÜ) nr 265/2002,

13. veebruar 2002,

millega muudetakse määrust (EMÜ) nr 2742/90, millega sätestatakse nõukogu määruse (EMÜ) nr 2204/90 üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuli 1990. aasta määrust (EÜ) nr 2204/90, millega sätestatakse piima- ja piimatooteturu ühise korralduse täiendavad üldised eeskirjad juustu osas, [1] viimati muudetud määrusega (EÜ) nr 2583/2001, [2] eriti selle artiklit 5,

ning arvestades järgmist:

(1) Määruse (EMÜ) nr 2204/90 artikli 3 lõikega 3 nähakse ette karistus juhuks, kui kaseiine ja/või kaseinaate kasutatakse juustu valmistamisel ilma loata. Ühenduse karistus võrdub 110 %ga 100 kg kaseiini ja kaseinaatide tootmiseks vajamineva lõssipulbri turuhinnast tuleneva lõssi väärtuse ja kaseiini ning kaseinaatide turuhinna vahest.

(2) Komisjoni määruse (EMÜ) nr 2742/90 [3] (viimati muudetud määrusega (EÜ) nr 78/96 [4]) artikli 4 lõikes 1 sätestatakse, et juustu valmistamisel ilma loata kasutatud kaseiinide ja/või kaseinaatide eest sissenõutav summa on 183 eurot 100 kilogrammi kohta, pidades silmas 1995. aasta teisel poolel kaseiini ja kaseinaatide turgudel registreeritud hindu. Kõnealust summat tuleks vähendada, pidades silmas lõssipulbri ning kaseiinide ja kaseinaatide turuhindu, mis on registreeritud 2001. aasta viimases kvartalis.

(3) 2001. aasta viimases kvartalis turgudel registreeritud hinnad on järgmised: 206,96 eurot 100 kg lõssipulbri kohta ning 562,00 eurot 100 kg kaseiinide ja kaseinaatide kohta.

(4) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2742/90 artikli 4 lõige 1 asendatakse järgmisega:

"1. Vastavalt määruse (EMÜ) nr 2204/90 artikli 3 lõikele 3 sissenõutav summa on 65,00 eurot 100 kg kaseiinide ja/või kaseinaatide kohta, pidades silmas 2001. aasta viimases kvartalis kaseiini ja kaseinaatide turgudel registreeritud hinda."

Artikkel 2

Käesolev määrus jõustub viiendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. veebruar 2002

Komisjoni nimel

komisjoni liige

Franz Fischler

[1] EÜT L 201, 31.7.1990, lk 7.

[2] EÜT L 345, 29.12.2001, lk 6.

[3] EÜT L 264, 27.9.1990, lk 20.

[4] EÜT L 15, 20.1.1996, lk 15.

--------------------------------------------------
Euroopa Liidu Teataja L 299 , 01/11/2002 Lk 0018 - 0018



Komisjoni määrus (EÜ) nr 1948/2002, 31. oktoober 2002, millega muudetakse määrust (EMÜ) nr 584/75, milles kehtestatakse üksikasjalikud eeskirjad riisi eksporditoetuste pakkumissüsteemi kohaldamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [1] viimati muudetud määrusega (EÜ) nr 411/2002, [2] eriti selle artikli 13 lõiget 15, ning arvestades järgmist: (1) Eelmistel turustusaastatel saadud kogemused on näidanud, et komisjoni 6. märtsi 1975. aasta määrust (EMÜ) nr 584/75 (milles kehtestatakse üksikasjalikud eeskirjad riisi eksporditoetuste pakkumissüsteemi kohaldamise kohta, [3] viimati muudetud määrusega (EÜ) nr 299/95 [4]) tuleks muuta. (2) Pakkujate anonüümsust tagades tuleks neile määrata number, et kindlaks teha, milline pakkuja on esitanud rohkem kui ühe pakkumise ja milliseid koguseid need hõlmavad. (3) Eraldatud koguste täpsemaks haldamiseks tuleks sätestada koefitsient, mida kohaldatakse toetuse ülemmääraga samal tasemel esitatud pakkumiste koguste suhtes, samas kui ettevõtjatele antakse võimalus määrata kindlaks eraldatav miinimumkogus, millest väiksema koguse puhul ei käsitata nende pakkumist esitatuna. (4) Teraviljaturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 584/75 muudetakse järgmiselt. 1. Artikli 2 lõikele 2 lisatakse järgmine: "ja vajaduse korral e) kui komisjon määrab vastavalt artiklile 5 pakutud kogustele jaotamise koefitsiendi, alammäär, mille puhul ei käsitata pakkumist esitatuna, kui jaotatav kogus on sellest väiksem." 2. Artikli 4 lõige 2 asendatakse järgmisega: "2. Pakkujatele antakse iga nädalase pakkumismenetluse kohta individuaalne number. Numbrid antakse juhuvaliku põhjal ning iga kord eraldi. Pakkumised identifitseeritakse nende pakkujate numbrite põhjal ning teatatakse viivitamata komisjonile." 3. Artikli 5 lõikele 2 lisatakse järgmine lause: "Toetuse ülemmääraga samal tasemel esitatud pakkumiste puhul võib toetuse kindlaksmääramisega kaasneda pakutud koguste jaotamise koefitsiendi kindlaksmääramine. Koefitsient määratakse kindlaks lõikes 1 osutatud korras." 4. Artiklisse 7 lisatakse järgmine: "c) ei käsitata pakkumist vastavalt artiklile 2 esitatuna; d) komisjon määrab kindlaks jaotamise koefitsiendi. Vabastatud summa vastab heakskiitmata kogusele." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. oktoober 2002 Komisjoni nimel komisjoni liige Franz Fischler [1] EÜT L 329, 30.12.1995, lk 18. [2] EÜT L 62, 5.3.2002, lk 27. [3] EÜT L 61, 7.3.1975, lk 25. [4] EÜT L 35, 15.2.1995, lk 8. --------------------------------------------------
Euroopa Liidu Teataja L 024 , 26/01/2002 Lk 0016 - 0028



Komisjoni määrus (EÜ) nr 143/2002, 24. jaanuar 2002, millega muudetakse nõukogu määruse (EMÜ) nr 571/88 I lisa seoses põllumajandusettevõtete struktuuri käsitlevate ühenduse vaatluste korraldamisega aastatel 2003, 2005 ja 2007 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. veebruari 1988. aasta määrust (EMÜ) nr 571/88 põllumajandusettevõtete struktuuri käsitlevate ühenduse uuringute korraldamise kohta, [1] viimati muudetud komisjoni otsusega 98/377/EÜ, [2] eriti selle artiklit 8, ning arvestades järgmist: (1) Vaadeldavate tunnuste kindlaksmääramisel tuleks võimalikult suurel määral piirata vastajate koormust. (2) Ühise põllumajanduspoliitika arendamiseks ja juhtimiseks tuleks tunnuste loetelu läbi vaadata ja kohandada vastavalt uutele arenevatele teabevajadustele. (3) Seoses uue poliitilise eesmärgi, jätkusuutliku ühise põllumajanduspoliitikaga on vaja rohkem teavet eelkõige põllumajanduse ja keskkonna vaheliste komplekssete suhete kohta. (4) Pika aja jooksul ja ulatuslikul geograafilisel alal kogutud teabe kasutamiseks on vaja, et andmed oleksid sõltumata allikast sama kvaliteediga. (5) Käesolevas määruses sätestatud meetmed on kooskõlas nõukogu otsusega 72/279/EMÜ [3] asutatud alalise põllumajandusstatistika komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 571/88 I lisa asendatakse käesoleva määruse lisaga. Artikkel 2 Kui komisjon lubab liikmesriikidel kasutada teavet, mis on pärit muudest allikatest kui statistilistest vaatlustest vastavalt määruse (EMÜ) nr 571/88 artikli 8 lõikele 2, võtavad asjaomased liikmesriigid kõik vajalikud meetmed tagamaks, et kõnealune teave on statistilistest vaatlustest pärit teabega vähemalt sama kvaliteediga. Artikkel 3 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Määrust kohaldatakse põllumajandusettevõtete struktuuri käsitlevate ühenduse vaatluste suhtes aastatel 2003–07. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. jaanuar 2002 Komisjoni nimel komisjoni liige Pedro Solbes Mira [1] EÜT L 56, 2.3.1988, lk 1. [2] EÜT L 168, 13.6.1998, lk 29. [3] EÜT L 179, 7.8.1972, lk 1. -------------------------------------------------- LISA " I LISA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------
Euroopa Liidu Teataja L 123 , 09/05/2002 Lk 0032 - 0033



Komisjoni määrus (EÜ) nr 780/2002, 8. mai 2002, millega muudetakse määrust (EÜ) nr 3063/93, millega kehtestatakse üksikasjalikud eeskirjad nõukogu määruse (EMÜ) nr 2019/93 kohaldamiseks kvaliteetmee tootmise toetuskava suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1993. aasta määrust (EMÜ) nr 2019/93 väiksemate Egeuse mere saarte heaks teatavate põllumajandussaaduste suhtes kohaldatavate erimeetmete kohta, [1] viimati muudetud määrusega (EÜ) nr 442/2002, [2] eriti selle artikli 12 lõiget 3, ning arvestades järgmist: (1) Määrusega (EMÜ) nr 2019/93 kehtestatakse väiksematel Egeuse mere saartel kvaliteetmett tootvate tarude toetuskava. Kõnealuse määruse (muudetud määrusega (EÜ) nr 442/2002) artikliga 12 viidatakse "mesinike ühendustele", seega tuleks komisjoni määruses (EÜ) nr 3063/93 [3] kasutatud terminoloogiat muuta. (2) Määruse (EÜ) nr 3063/93 ajakohastamiseks tuleks välja jätta 1993. aastaks sätestatud erandid toetusetaotluste esitamise, toetuse maksmise, makstud toetustest komisjonile teatamise kuupäevade ning kohapeal kontrollitud toetusetaotluste protsendimäära kohta. Samuti tuleks välja jätta viide põllumajanduslikule ümberarvestuskursile. (3) Määrust (EÜ) nr 3063/93 tuleks vastavalt muuta. (4) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 3063/93 muudetakse järgmiselt. 1. Artikkel 1 asendatakse järgmisega. "Artikkel 1 Toetust antakse suurel määral aed-liivatee mett sisaldava, väiksematele Egeuse mere saartele iseloomuliku kvaliteetmee tootmiseks pädevate asutuste poolt tunnustatud mesinike ühendustele, kes rakendavad kvaliteetmee turustamis- ja müügiedendustingimuste parandamiseks kavandatud iga-aastaseid algatusprogramme." 2. Artikli 2 lõike 2 esimene lause asendatakse järgmisega. "Mesinike ühendused esitavad programmid Kreeka ametiasutusele kinnitamiseks." 3. Artiklit 3 muudetakse järgmiselt: a) lõike 1 teine lõik jäetakse välja; b) lõike 2 esimene taane asendatakse järgmisega: "— mesinike ühenduse nimi ja aadress või mesiniku perekonnanimi, eesnimi ja aadress,". 4. Artikli 4 teine lõige jäetakse välja. 5. Artiklit 5 muudetakse järgmiselt: a) esimese lõike esimene ja teine taane asendatakse järgmisega: "— toetusetaotluse esitanud mesinike ühenduste ja üksikute mesinike arvust, — tarude arvust, mille puhul vastavalt mesinike ühendused ja mesinikud on toetust taotlenud ja mille puhul on toetust antud,"; b) teine lõige jäetakse välja. 6. Artikli 6 lõike 2 esimese lõigu teine lause jäetakse välja. 7. Artikkel 8 jäetakse välja. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. mai 2002 Komisjoni nimel komisjoni liige Franz Fischler [1] EÜT L 184, 27.7.1993, lk 1. [2] EÜT L 68, 12.3.2002, lk 4. [3] EÜT L 274, 6.11.1993, lk 5. --------------------------------------------------
Official Journal L 194 , 23/07/2002 P. 0026 - 0026



KOMISJONI MÄÄRUS (EÜ) nr 1324/2002, 22. juuli 2002, millega muudetakse määrust (EÜ) nr 1163/2002, millega muudetakse määrust (EÜ) nr 1501/95 teraviljatoodetele eksporditoetuste maksmise tingimuste osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta,1 viimati muudetud määrusega (EÜ) nr 1666/2000,2 eriti selle artiklit 13, ning arvestades järgmist: (1) Komisjoni määrusega (EÜ) nr 1163/20023 nähakse diferentseeritud toetuse maksmise osas ette erandid komisjoni 15. aprilli 1999. aasta määrusest (EÜ) nr 800/1999, millega kehtestatakse põllumajandustoodete eksporditoetuste süsteemi kohaldamise üksikasjalikud ühiseeskirjad,4 viimati muudetud määrusega (EÜ) nr 1253/20025. (2) Artiklis 2 sätestatakse, et määrust kohaldatakse alates 1. juulist 2002. Kuna see kuupäev võib tekitada teatavat segadust, tuleks määruse reguleerimisala täpsemalt sõnastada. (3) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1163/2002 artikli 2 teine lõik asendatakse järgmisega: "Käesolevat määrust kohaldatakse ekspordideklaratsioonide suhtes, mis on heaks kiidetud alates 1. juulist 2002." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. juuli 2002 Komisjoni nimel komisjoni liige Franz FISCHLER 1 EÜT L 181, 1.7.1992, lk 21. 2 EÜT L 193, 29.7.2000, lk 1. 3 EÜT L 170, 29.6.2002, lk 46. 4 EÜT L 102, 17.4.1999, lk 11. 5 EÜT L 183, 12.7.2002, lk 12.
Euroopa Liidu Teataja L 179 , 09/07/2002 Lk 0021 - 0021



Komisjoni määrus (EÜ) nr 1228/2002, 8. juuli 2002, teatavate konserveeritud seente impordilitsentside väljaandmise ja määruse (EÜ) nr 1218/2002 kehtetuks tunnistamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 6. septembri 1995. aasta määrust (EÜ) nr 2125/95 (millega avatakse konserveeritud seeni hõlmavad tariifikvoodid ning sätestatakse nende haldamine), [1] viimati muudetud määrusega (EÜ) nr 453/2002, [2] eriti selle artikli 6 lõiget 4, ning arvestades järgmist: (1) Määruse (EÜ) nr 2125/95 artikli 6 lõikes 4 on sätestatud, et kui taotletud kogused ületavad saadaolevaid koguseid, peab komisjon kehtestama kindla vähendusprotsendi ja peatama litsentside väljaandmise hilisemate taotluste alusel. (2) Määruse (EÜ) nr 2125/95 artikli 4 lõike 1 punkti a alusel 1. ja 2. juulil 2002 taotletud Hiina päritolu toodete kogused ületavad saadaolevaid koguseid. Seetõttu tuleks kindlaks määrata, millises mahus võib litsentse välja anda ning kui pikaks ajaks tuleks peatada litsentside väljaandmine kõikide hilisemate taotluste alusel. (3) Kontrollimine on näidanud, et teatavate konserveeritud seente impordilitsentside väljaandmist käsitlevas määruses (EÜ) nr 1218/2002 on tehtud ilmseid vigu, mis mõjutavad kõiki ettevõtjaid. Seetõttu tuleb kõnealune määrus kehtetuks tunnistada ja asendada alates jõustumise päevast, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2125/95 artikli 4 lõike 1 punkti a alusel Hiinast pärit toodetele 1. ja 2. juulil 2002 taotletud impordilitsentsid, mida käsitlevad taotlused on komisjonile edastatud 3. juulil 2002, antakse välja kõnealuse määruse artikli 11 lõikes 1 ettenähtud märkega ning hõlmavad 19,23 protsenti taotletud kogusest. Artikkel 2 Määruse (EÜ) nr 2125/95 alusel taotletud impordilitsentside väljaandmine Hiinast pärinevatele toodetele peatatakse nende taotluste osas, mis on esitatud ajavahemikul 3. juuli — 31. detsember 2002 (kaasa arvatud). Artikkel 3 Määrus (EÜ) nr 1218/2002 tunnistatakse kehtetuks. Artikkel 4 Käesolev määrus jõustub 9. juulil 2002. Seda kohaldatakse alates 6. juulist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. juuli 2002 Komisjoni nimel põllumajanduse peadirektor J. M. Silva Rodríguez [1] EÜT L 212, 7.9.1995, lk 16. [2] EÜT L 72, 14.3.2002, lk 9. --------------------------------------------------
Euroopa Liidu Teataja L 142 , 31/05/2002 Lk 0027 - 0028



Komisjoni määrus (EÜ) nr 905/2002, 30. mai 2002, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa (Calçot de Valls) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Hispaania on vastavalt määruse (EMÜ) nr 2081/92 artiklile 5 esitanud komisjonile taotluse nime "Calçot de Valls" registreerimiseks kaitstud geograafilise tähisena. (2) Kooskõlas nimetatud määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja sisaldab eelkõige kõiki nimetatud määruse artikli 4 kohaselt nõutud andmeid. (3) Komisjonile ei ole esitatud määruse (EMÜ) nr 2081/92 artikli 7 alusel vastuväiteid käesoleva määruse lisas osutatud nime kohta pärast selle avaldamist Euroopa Ühenduste Teatajas [3]. (4) Seepärast tuleks kõnealune nimi kanda kaitstud päritolunimetuste ja geograafiliste tähiste registrisse ning võtta kaitstud geograafilise tähisena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 564/2002 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas osutatud nimi lisatakse määruse (EÜ) nr 2400/96 lisasse ja kantakse kaitstud geograafilise tähisena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. mai 2002 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 198, 13.7.2001, lk 3. [4] EÜT L 327, 17.12.1996, lk 11. [5] EÜT L 86, 3.4.2002, lk 7. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puuvili, köögivili ja teravili HISPAANIA - Calçot de Valls (KGT) --------------------------------------------------
Euroopa Liidu Teataja L 056 , 27/02/2002 Lk 0003 - 0003



Komisjoni määrus (EÜ) nr 357/2002, 26. veebruar 2002, impordilitsentside väljaandmise kohta AKV/ÜMT või EÜ/ÜMT päritolustaatusega suhkru ning suhkru- ja kakaosegude puhul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. novembri 2001. aasta otsust 2001/822/EÜ ülemeremaade ja -territooriumide assotsieerimise kohta Euroopa Ühendusega (Otsus ülemereterritooriumide assotsieerimise kohta), [1] võttes arvesse komisjoni 31. jaanuari 2002. aasta määrust (EÜ) nr 192/2002, millega sätestatakse AKV/ÜMT või EÜ/ÜMT päritolu kumulatsiooniga suhkru ning suhkru- ja kakaosegude impordilitsentside väljaandmise üksikasjalikud eeskirjad, [2] eriti selle artikli 6 lõiget 3, ning arvestades järgmist: (1) Otsuse 2002/822/EÜ III lisa artikli 6 lõikega 4 lubatakse 17. peatüki ja CN-koodide 18061030 ja 18061090 alla kuuluvate toodete puhul AKV/EÜ-ÜMT päritolu kumulatsiooni kuni 28000 tonni suhkru puhul aastas. (2) Riiklikele asutustele on vastavalt määrusele (EÜ) nr 192/2002 esitatud taotlused selliste impordilitsentside väljaandmiseks, millega hõlmatud üldkogus ületab otsusega 2001/822/EÜ lubatud kogust. (3) Määruse (EÜ) nr 192/2002 artikli 6 lõikes 3 sätestatakse, et kui litsentsitaotlused hõlmavad aastas rohkem kui 28000 tonni, võtab komisjon vastu määruse, millega määratakse kindlaks kõikide taotluste suhtes kohaldatav ühtne vähendusprotsent, ning peatab uute taotluste esitamise jooksvaks aastaks. (4) Komisjon peab seetõttu kindlaks määrama vähenduskoefitsiendi impordilitsentside väljaandmiseks ning peatama uute litsentsitaotluste vastuvõtmise 2002. aastaks, ON VASTU VÕTNUD KÄESOLEVA MÄÄRUSE: Artikkel 1 Impordilitsentsid, mis on hõlmatud 14. veebruaril 2002 määruse (EÜ) nr 192/2002 artikli 6 kohaselt esitatud taotlustega 45000 tonni suhkru kohta, antakse välja 62,22222 % puhul taotletud kogusest. Artikkel 2 Käesolevaga peatatakse uute taotluste esitamine 2002. aastaks. Artikkel 3 Käesolev määrus jõustub 27. veebruaril 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. veebruar 2002 Komisjoni nimel komisjoni liige Franz Fischler [1] EÜT L 314, 30.11.2001, lk 1. [2] EÜT L 31, 1.2.2002, lk 55. --------------------------------------------------